Òrganizowónô je pòd pòzwą „Zlot Pòjazdów i Rockòwi Festiwal MotoRock”, mdze dérowôł òd 2 do 4 czerwińca. Kòżdi mòże przińc i òbzérac abò prezeńtowac swój pòjôzd. Kòzdi wieczór na terenie zlotu mda rockòwé kòncertë, to dô téż m. jin. rôjd Cross Country, na jaczi zapisë ju warają. Klarowôł kòòrdinatór rozegracje w Chòczewie Kristión Wãska. To dô téż paradã trëkrów z wjôzdã na sztrąd i rôjd na jaczi kòżdi mòże przëjachac – jeżlë mô gbùrską maszinã – i zapisac sã przed sztartã. W programie trzëdniowi rozegracje je téż dzéń w jaczim mdze skòpicą atrakcjów dlô dzecy z leżnoscë jich swiãta. Gòspòdarzã tegò wëdarzeniô mdze szkòła w Chòczewie. Wszëtczé wiadła na témã czerwińcowégò zlotu mòże nalézc pòd jinternetową adresą: motorock.eu